A red and black logo

Description automatically generatedA red outline of a person holding a flag

Description automatically generated

**P R O J E K T V E N D I M**

**Nr.\_\_\_\_\_\_\_\_, datë\_\_\_\_\_\_\_\_\_\_\_\_**

**PËR**

**MIRATIMIN E STRUKTURËS DHE NIVELEVE TË PAGAVE TË PUNONJËSVE MËSIMORË DHE TË PUNONJËSVE TË TJERË JOMËSIMORË, NË INSTITUCIONET ARSIMORE DHE NË INSTITUCIONET PLOTËSUESE TË SISTEMIT ARSIMOR PARAUNIVERSITAR**

Në mbështetje të nenit 100, të Kushtetutës së Republikës së Shqipërisë, të shkronjës “a”, të pikës 2, të nenit 8, të ligjit nr. 35/2023, “Për kompetencat për caktimin e pagave, trajtimeve të tjera financiare dhe përfitimeve të të punësuarve në institucionet e administratës publike, si dhe të pagës bazë minimale në shkallë vendi”, si dhe të neneve 37, pika 5 dhe 59, pika 3, të ligjit nr.69/2012, “Për sistemin arsimor parauniversitar në Republikën e Shqipërisë”, të ndryshuar, me propozimin e Zëvendëskryeministrit, Këshilli i Ministrave,

**V E N D O S I:**

1. Në fushën e veprimit të këtij vendimi përfshihen punonjësit mësimorë (mësues/edukatorë, instruktorë) punonjësit e shërbimit psiko-social, si dhe punonjësit e tjerë jomësimorë që shërbejnë në institucionet arsimore të sistemit arsimor parauniversitar në:

a) arsimin parashkollor;

b) arsimin fillor;

c) arsimin e mesëm të ulët;

ç) arsimin e mesëm të lartë;

d) institucionet arsimore për përkujdesjen për kategori të veçanta të nxënësve;

dh) qendrat kulturore të fëmijëve;

e) konviktet e nënësve.

1. Elementet përbërës të pagës bruto mujore të punonjësve, pjesë e fushës së veprimit të këtij vendimi janë, si më poshtë vijon:
2. Për punonjësit mësimorë:

i) Paga për pozicion, që shpërblen vlerën relative të çdo pozicioni pune;

ii) Shtesa e nivelit të kualifikimit, që shpërblen nivelin arsimor të kërkuar për pozicionin përkatës të punës. Vlera e shtesës së nivelit të kualifikimit për çdo grup diplome, përcaktohet në lidhjen nr. 4, që i bashkëlidhet këtij vendimi dhe është pjesë përbërëse e tij;

iii) Shtesa për vjetërsi në punë që jepet në masën:

- 0.6% pas çdo viti pune për 10 vitet e para (1–10 vite) dhe llogaritet mbi pagën e pozicionit;

- 0.8% pas çdo viti pune për 10 vitet e dyta (11–20 vite) dhe llogaritet mbi pagën e pozicionit;

- 1% pas çdo viti pune për 10 vitet e treta (21–30 vite) dhe llogaritet mbi pagën e pozicionit;

iv) Shtesa për kategorinë e kualifikimit, që shpërblen zhvillimin profesional të punonjësve mësimorë përgjatë karrierës së tyre, pas përfitimit të kategorisë së kualifikimit, do të llogaritet në përqindje, për çdo kategori, si vijon:

- 10 % të shtesës së nivelit të kualifikimit, për kategorinë “Mësues i kualifikuar”;

- 20% të shtesës së nivelit të kualifikimit, për kategorinë “Mësues specialist”;

- 30% të shtesës së nivelit të kualifikimit, për kategorinë “Mësues mjeshtër”.

Masa në përqindje, sipas përcaktimeve të mësipërme, llogaritet mbi vlerën e përcaktuar në lidhjen nr. 4, të këtij vendimi për grupin përkatës të diplomës, referuar nivelit më të lartë të kualifikimit që zotëron punonjësi mësimor;

v) shtesa për natyrë të veçantë pune e aplikueshme për disa pozicione në shkollat e arsimit të mesëm të lartë profesional.

1. Për punonjësit e shërbimit psiko-social dhe punonjësit e tjerë jomësimorë:
2. Paga për pozicion, që shpërblen vlerën relative të çdo pozicioni pune;
3. Shtesa e nivelit të kualifikimit, që shpërblen nivelin arsimor të kërkuar për

pozicionin përkatës të punës. Vlera e shtesës së nivelit të kualifikimit për çdo grup diplome, përcaktohet në lidhjen nr. 4, që i bashkëlidhet këtij vendimi dhe është pjesë përbërëse e tij;

1. Shtesa për vjetërsi në punë, që jepet në masën:

- 0.6% pas çdo viti pune për 10 vitet e para (1–10 vite) dhe llogaritet mbi pagën e pozicionit;

- 0.8% pas çdo viti pune për 10 vitet e dyta (11–20 vite) dhe llogaritet mbi pagën e pozicionit;

- 1% pas çdo viti pune për 10 vitet e treta (21–30 vite) dhe llogaritet mbi pagën e pozicionit.

1. Për efekt të llogaritjes së shtesës së vjetërsisë, “vite pune” do të konsiderohet vjetërsia e përgjithshme në punë, e dokumentuar në librezën e punës së çdo punonjësi, apo, në mungesë të librezës së punës, me çdo dokument tjetër ligjor të lëshuar nga organet kompetente përkatëse, sipas legjislacionit në fuqi, me përjashtim të viteve të sigurimit vullnetar, vetëpunësimit, shërbimit ushtarak të detyrueshëm, viteve të shkollimit në institucionet e arsimit të lartë dhe periudhës së trajtimit me pagesë papunësie.
2. Vlerat e elementit “pagë për pozicion” dhe grupi i diplomës, për punonjësit mësimorë në institucionet arsimore të sistemit arsimor parauniversitar, të përcaktuara në shkronjat “b”, “c”, “ç” dhe “d”, të pikës 1, të këtij vendimi, janë sipas lidhjes nr. 1, që i bashkëlidhet këtij vendimi dhe është pjesë përbërëse e tij.
3. Vlerat e elementit “pagë për pozicion” dhe grupi i diplomës, për punonjësit e shërbimit psiko-social dhe për punonjësit e sigurisë në institucionet arsimore të sistemit arsimor parauniversitar të përcaktuara në pikën 1, të këtij vendimi, janë sipas lidhjes nr. 2, që i bashkëlidhet këtij vendimi dhe është pjesë përbërëse e tij.
4. Vlerat e elementit “pagë për pozicion” dhe grupi i diplomës, për punonjësit mësimorë në institucionet arsimore të sistemit arsimor parauniversitar, të përcaktuara në shkronjat “a”, “dh” dhe “e”, të pikës 1, të këtij vendimi, janë sipas lidhjes nr. 3, që i bashkëlidhet këtij vendimi dhe është pjesë përbërëse e tij.
5. Shtesa për natyrë të veçantë pune për punonjësit të cilët ushtrojnë detyrën në pozicionet “mësues i teorisë/dhe ose praktikës profesionale” dhe “instruktor i praktikës profesionale”, në shkollat e arsimit të mesëm të lartë profesional është në masën 10 000 lekë në muaj.
6. Punonjësit mësimorë efektivë, që për nevoja të procesit mësimor, japin orë mësimi mbi normën e lejuar mësimore, për çdo orë mësimore 60 minutëshe shtesë, paguhen në masën:

- Në shkollat e arsimit të mesëm të lartë, 390 lekë/për orë;

- Në shkollat e arsimit fillor dhe të mesëm të ulët, 300 lekë/për orë.

1. Punonjësit e jashtëm, të specialiteteve të ndryshme, që japin mësim në shkollat e arsimit të mesëm të lartë, në shkollat teknike e profesionale, si dhe në kurset e ndryshme (me përjashtim të kurseve, që ngrihen pranë shkollave të larta dhe institucioneve të tjera të kualifikimit të punonjësve mësimorë) për çdo orë mësimore 60 minutëshe, paguhen në të njëjtën masë me punonjësit mësimorë efektivë, sipas përcaktimeve në pikën 8 të këtij vendimi.
2. Punonjësit mësimorë të cilët punojnë larg vendbanimit, përfitojnë një kompensimnë masën si vijon:

a) Kur punojnë brenda rrethit të tyre, jashtë qendrës urbane, mbi 5 kilometra larg vendbanimit/qendrës së punës dhe kthehen brenda ditës në vendbanimin e tyre, masa e kompensimit është 2 700 (dymijë e shtatëqind) lekë në muaj.

b) Kur punojnë brenda rrethit të tyre, jashtë qendrës urbane, mbi 5 kilometra larg vendbanimit/qendrës së punës, por nuk kthehen brenda ditës në vendbanimin e tyre, masa e kompensimit është 6 000 (gjashtë mijë) lekë në muaj.

Në të dyja rastet, kompensimi për largësi nga vendbanimi, nuk aplikohet për periudhën gjatë së cilës punonjësi mësimor kryen pushimet vjetore të pagueshme.

1. Efektet financiare, që rrjedhin nga zbatimi i këtij vendimi, për vitin 2024, përballohen nga fondet buxhetore të miratuara, si dhe nga fondi i kontingjencës për rritjen e pagave, sipas përcaktimeve në ligjin nr.97/2023, “Për buxhetin e vitit 2024”, të ndryshuar.
2. Vendimi nr. 175, datë 8.3.2017, i Këshillit të Ministrave, “Për trajtimin me pagë dhe shtesa mbi pagë të punonjësve mësimorë dhe të punonjësve të tjerë jomësimorë, në arsimin parauniversitar”, i ndryshuar, shfuqizohet.
3. Ngarkohen Ministria e Arsimit dhe Sportit, Ministria e Ekonomisë, Kulturës dhe Inovacionit, dhe njësitë e vetëqeverisjes vendore, për zbatimin e këtij vendimi.

Ky vendim hyn në fuqi pas botimit në “Fletoren zyrtare” dhe i shtrin efektet financiare nga data 1 korrik 2024.

**K R Y E M I N I S T R I**

**EDI RAMA**